Document ID: /roh_data/filtered/fineweb-2-filterrobots_roh.jsonl.gz/3630

Dapi 24 uras n'hajan ils gidanters udì nagins segns da vita pli. La notg sin sonda avevan els pudì salvar quatter ulteriuras persunas ch'ins aveva localisà la saira avant. Sut la naiv sa chattan dentant almain anc 23 persunas. Enfin uss han las equipas da salvament chattà 5 baras.
Speranza da chattar ulteriurs survivents
Las equipas da salvament lavuran en turnus da 14 uras. La speranza da chattar ulteriurs survivents sa sminuescha pli e pli. Il grond problem sajan las cundiziuns da salvar perquai che la ruina pudess dar ensemen mintga mument.
La notg sin mesemna aveva ina lavina gigantica sepulì l’hotel da 4 stailas. La lavina era vegnida chaschunada da terratrembels. Las medias han rapportà ier d’almain 4 unfrendas. Las forzas da salvament han confermà duas unfrendas.
RR novitads 6:00+